CELEX: C2007/269/67
Language: da
Date: 2007-11-10 00:00:00
Title: Sag C-436/07 P: Appel iværksat den 14. september 2007 af Kommissionen for De Europæiske Fællesskaber til prøvelse af dom afsagt den 12. juli 2007 af Retten i Første Instans (Fjerde Afdeling) i sag T-312/05, Kommissionen for De Europæiske Fællesskaber mod Evfrosyni Alexiadou

10.11.2007   
            
            
               DA
            
            
               Den Europæiske Unions Tidende
            
            
               C 269/39
            
         Appel iværksat den 14. september 2007 af Kommissionen for De Europæiske Fællesskaber til prøvelse af dom afsagt den 12. juli 2007 af Retten i Første Instans (Fjerde Afdeling) i sag T-312/05, Kommissionen for De Europæiske Fællesskaber mod Evfrosyni Alexiadou
   (Sag C-436/07 P)
   (2007/C 269/67)
   Processprog: græsk
   Parter
   
      Appellant: Kommissionen for De Europæiske Fællesskaber (ved D. Triantafyllou)
   
      Den anden part i appelsagen: Evfrosyni Alexiadou
   Appellanten har nedlagt følgende påstande
   
               —
            
            
               Dom afsagt den 12. juli 2007 af Retten i Første Instans i sag T-312/05, Kommissionen mod E. Alexiadou, som blev forkyndt for Kommissionen den 18. juli 2007, ophæves.
            
         
               —
            
            
               Kommissionen gives medhold i sine påstande.
            
         
               —
            
            
               Appelindstævnte tilpligtes at betale sagens omkostninger for appelinstansen og førsteinstansen.
            
         Søgsmålsgrunde og væsentligste argumenter
   Retten har fortolket generalklausulerne i kontrakten fejlagtigt og navnlig klausulen vedrørende finansiel kontrol, hvori der løseligt henvises til kontrol som en simpel mulighed. En anden klausul, som Retten har behandlet ex officio, omtaler ikke engang kontrol, selv om der er tale om mangelfuld opfyldelse af aftalen. Forpligtelsen til at foretage kontrol fremgår således uafhængigt af, hvilken klausul der påberåbes.
   Under ingen omstændigheder kunne der kræves finansiel kontrol, hvis der ikke var en egentlig genstand, da impossibilium nulla est obligatio, og klausulerne skal fortolkes således, at de har effektiv virkning.
   Princippet om god forvaltningsskik kræver, at Kommissionen ikke foretager kontrol uden grund. Retten udelukkede fra starten anvendelsen af princippet om god tro og af sædvane, som kunne have påvirket dens fortolkning.
   Da Retten har afsagt udeblivelsesdom, kan den ikke foreholde Kommissionen, at den ikke har begrundet bestemte handlinger (navnlig den umiddelbart foranstående), uden at tilsidesætte retssikkerhedsprincippet.